Ar roudoù kentañ deus ur Stad e bro Tibet a vez kavet er bloaz kant seizh vloaz warn-ugent a-raok Jezus-Krist (-127). Pobloù Tibet 'oa tost deus tud Mongoli, pe a oa deut deus Mongoli. En eizhvet kantved goude J.K. nemetken 'oa bet unanet ar vro ha savet AR GÊRBENN Lhasa. D'ar mare-se 'oa erruet ar Boudism en Tibet ha deut 'oa da vezañ relijion ar Stad ur mod nevez ganti : al Lamaïsm (11vet kantved). Chom a rae 'barzh, KREDENNOU kozh-Noe 'vel  ar Chamanism hag a zeue deus Mongoli. En daouzekvet kantved, tud Mongoli n'oa aloubet (envahi) bro Sina hag ASTENNET O LEVEZON war an Tibet. Hep bezañ 'barzh impalaerezh Sina, e teu an Tibet da vezañ liammet ganti memestra. E-kerzh ar 15vet kantved, ar ve-nec'h lamaïst oa deut da vezañ mistri ar vro gant daou benn a rene war ar Stad : an Dalaï-Lama hag ar Panchem-Lama. En triwec'hvet kantved, ar roueed mandchou 'noa skarzhet 'maez ar "Ming" evit kemer o flas e penn Sina. Adalek ar mare-se 'oa deut an Tibet  da vezañ ur vro gwarezet (protectorat), evel ar Maroc gwechall. Renet 'oa gant pennoù bras Tibet gant o lezennoù dezho.